[{"text_idx": "#000000", "text": "Gastigado en G\u0302enevo por Esperanto-parolantoj"}, {"text_idx": "#000002", "text": "Se vi deziras veni al G\u0302enevo, por visiti la urbon au\u0306 por aliaj kialoj, kontaktu nin. Sciu tamen: ni ekzamenas nur la petojn vortigitajn en Esperanto :-)"}, {"text_idx": "#000004", "text": "Por grupoj (ekde 5 personoj) : bonvolu skribi mesag\u0302on al nia asocio priskribante vian vojag\u0302on. Ni klopodos trovi tranokteblecojn por via grupo en nia urbo."}, {"text_idx": "#000006", "text": "Se vi deziras veni al G\u0302enevo, por visiti la urbon au\u0306 por aliaj kialoj, kontaktu nin! Sciu tamen : ni ekzamenas nur la petojn vortigitajn en Esperanto \ud83d\ude42"}, {"text_idx": "#000010", "text": "Bonvolu skribi mesag\u0302on al nia asocio priskribante vian vojag\u0302on. Ni klopodos trovi tranokteblecojn por via grupo en nia urbo."}, {"text_idx": "#000012", "text": "La kvartalo de la malnova urbo estas la historia kvartalo de G\u0302enevo, bastiono de la Reformacio. G\u0302i estas ankau\u0306 la administracia centro, kie trovig\u0302as la registaro kaj la parlamento de G\u0302enevo. En la \u00abVieille-Ville\u00bb, oni esploras la jenajn:"}, {"text_idx": "#000014", "text": "Ekde la Treille, oni malsupreniras al la \u00abPlace Neuve\u00bb, la Placo Nova, kie oni povas viziti la Rath-muzeon kaj \u00able Parc des Bastions\u00bb, la parko, bordita de la Universitato, kie staras \u00able Mur des Re\u0301formateurs\u00bb, larga monumento gloranta la homojn kiuj altrudis la Reformacion al G\u0302enevo dum la 16-a jarcento."}, {"text_idx": "#000015", "text": "En la kvartalo St-Jean (Sankta Johano), kiu similas al vilag\u0302o, oni trovos malnovajn domegojn kun bele ornamitaj fasadoj. Ekde la najbaraj Rodana klifo au\u0306 fervoja ponto, oni povas vidi malsuprene la \u00abJonction\u00bb, k.e. la kunigo de la du grandaj lokaj riveroj Rho\u0302ne (Rodano) kaj Arve (Arvo)."}, {"text_idx": "#000016", "text": "C\u0302e la alia flanko de la fervoja valponto, oni alvenas al \u00abBois de la Ba\u0302tie\u00bb, granda arbara spaco por promeni, senstretig\u0302i, sportumi au\u0306 viziti la zoon, kiu montras rergionajn bestojn."}, {"text_idx": "#000018", "text": "\u2022 Baby-plage: publika sabla strando;\n\u2022 la s\u0302prucfontano, emblemo de la urbo, kiu s\u0302prucas g\u0302is 140 metroj super la lago;\n\u2022 la angla g\u0302ardeno, unu el la plej vivaj parkoj de G\u0302enevo, kaj\n\u2022 la florhorlog\u0302o, kiu elvenis el la horlog\u0302ista kaj botanika scipovoj."}, {"text_idx": "#000019", "text": "Tiu areo bordas la dekstran bordon de la lago. La kvartalo estas multkultura, vigla kaj populara. Tie trovig\u0302as multaj restoracioj kaj drinkejoj kie oni povas malkrovi saporojn el la tuta mondo.\nEkde la \u00abpont du Mont-Blanc\u00bb (Blanka Monta ponto), c\u0302efa travojo inter la du bordoj, oni povas admiri \u00abl\u2019i\u0302le Rousseau\u00bb, insuleton nomita memore al Jean-Jacques Rousseau, filozofo de la 18-a jarcento, kiu naskig\u0302is en G\u0302enevo. Iom pli malproksime, en eta parko kiu estas apud la \u00abrue des Alpes\u00bb (strato de la Alpoj), oni povas vidi la monumenton memorigan pri la Duko de Brunswick, kiu heredigis sian tutan ric\u0302econ al la urbo G\u0302enevo."}, {"text_idx": "#000020", "text": "Dau\u0306rigante la promenadon, oni malkrovas la jenajn:\n\u2022 la statuo de Sissi, Imperiestrino de Au\u0306strio, kiu murdig\u0302is tie c\u0302i, sur la Kajo Blanka Monto;\n\u2022 \u00ables Bains des Pa\u0302quis\u00bb, malnova \u2013 sed ankorau\u0306 funkcianta \u2013 publika banejo de G\u0302enevo;\n\u2022 la Palaco Wilson, kie sidas HCDH, la Alta Komisario de Unuig\u0302intaj Nacioj pri Homaj Rajtoj;\n\u2022 la Muzeo pri sciencoj kaj historio;\n\u2022 la parko Mon-Repos kaj"}, {"text_idx": "#000021", "text": "Kosmopoliteco kaj malfermo al la mondo estas c\u0302efaj elementoj de la g\u0302eneva identeco. La urbo havas tiurilate longan tradicion. G\u0302enevo gastigas multajn internaciajn organizaj\u0302ojn, c\u0302iamajn misiojn kaj neregistarajn organizaj\u0302ojn. Inter ili, oni menciu la \u00abONU/Organisation des Nations Unies\u00bb (Unuig\u0302intaj Nacioj) au\u0306 la \u00abCICR/Comite\u0301 international de la Croix-Rouge\u00bb (Internacia Komitato de la Rug\u0302a-Kruco), flankita de g\u0302ia mirenda muzeo.\nTiuj organizaj\u0302oj divastigadas la famon de G\u0302enevo en internaciaj diskutoj pri paco, homaj rajtoj, laboro, komerco, sano, scienca esplorado au\u0306 dau\u0306ripova evoluo."}, {"text_idx": "#000022", "text": "En la \u00abPlace de Cornavin\u00bb, la placo kie staras la stacidomo, oni povas viziti la Bazilikon Notre-Dame, c\u0302efa katolika preg\u0302ejo de la urbo. Malantau\u0306 la stacidomo estas la simpatia kvartalo nomita \u00abLes Grottes\u00bb (la Grotoj). G\u0302is la 19-a jarcento, g\u0302i estis la c\u0302efa loko de la g\u0302eneva horlog\u0302industrio. Tie, oni povas admiri, inter aliajn, la domegojn \u00ables Schtroumpfs\u00bb karakterizataj de iliaj nekutima arkitekturo.\n\u00abLes Grottes\u00bb estas ankau\u0306 la kvartalo en kiu okazas niaj esperantistaj \u00abKasta-Festoj\u00bb kaj la c\u0302iu-semajnaj kunsidoj de la esperantista \u00ablunda grupo\u00bb (de la 18-a horo g\u0302is la 19-a, en la trinkejo \u00abLe Galicia\u00bb)."}, {"text_idx": "#000023", "text": "En la kvartalo \u00abPlainpalais\u00bb, oni povas malkrovi \u00abla plaine de Plainpalais\u00bb, vastan ebenaj\u0302on kie okazas, interalie la pulbazaro. Proksime de la ebenaj\u0302o trovig\u0302as pluraj muzeoj:\n\u2022 la muzeo de la malnova Plainpalais;\n\u2022 la MAMCO, muzeo pri nuntempa arto;\n\u2022 la etnografia muzeo kaj\n\u2022 la Patek Philippe muzeo pri brakhorlog\u0302oj.\nOni povas ankau\u0306 promeni en \u00able cimetie\u0300re des Rois\u00bb (la tombejo de la Reg\u0302oj), kie famaj homoj estas entombigitaj, ekzemple Rodolphe To\u0308pffer (inventisto de la bildstrio), Jorge Luis Borges (argentina verkisto) kaj la Reformaciisto Jean Calvin (Johano Kalvino)."}, {"text_idx": "#000024", "text": "Champel estas kvieta log\u0302a kvartalo, sed g\u0302ia estinteco estas pli ol sinistra... Tie, en la jaro 1553, Kalvino bruligis vivantan Michel Servet, homo kiu kontestis lian doktrinon.\nNuntempe, oni povas viziti la muzeon pri natura historio, promeni en la belega Bertrand-parko, malsupreniri g\u0302is \u00able Bout-du-monde\u00bb (la Mondofino), granda sportareo, kaj reatingi Carouge (Karuj\u0302o), kie oni povas vagi kaj butikumi en mallarg\u0302aj vilag\u0302similaj stratoj."}, {"text_idx": "#000025", "text": "Antau\u0306alpa monto en najbara franca Haute-Savoie, alta je 1379 metroj, \u00able Sale\u0300ve\u00bb prezentas en g\u0302ia plejaltaj\u0302o, atingebla per telfero, belegan elvidon al G\u0302enevo, g\u0302ia lago kaj la c\u0302irkau\u0306aj montoj (Alpoj kaj J\u0302uraso)."}]